คำนำ

	การปฏิรูปการศึกษาในทศวรรษที่สอง (พ.ศ. 2552-2561) ได้ให้ความสำคัญการนำผลการประเมินคุณภาพการศึกษาของหน่วยงานต้นสังกัดและสถานศึกษาไปใช้ในการพัฒนาคุณภาพและมาตรฐานการศึกษา  ตามเจตนารมณ์ของพระราชบัญญัติการศึกษาแห่งชาติ พ.ศ. 2542 แก้ไขเพิ่มเติม (ฉบับที่ 2) พ.ศ. 2545 และกฎกระทรวงว่าด้วยระบบ  หลักเกณฑ์และวิธีการประกันคุณภาพการศึกษา พ.ศ. 2553  โดยกำหนดให้สถานศึกษาดำเนินการ 1) จัดระบบการประกันคุณภาพภายใน 8 องค์ประกอบตามกฎกระทรวง ฯ และให้ถือเป็นส่วนหนึ่งของการบริหารการศึกษาเน้นความต่อเนื่อง 2) จัดทำรายงานประจำปีของสถานศึกษาโดยต้นสังกัด 3) เผยแพร่ผลการติดตามและผลการปฏิบัติงานที่ดีของสถานศึกษาต่อสาธารณชน  4) นำผลการประเมินไปสู่การพัฒนาคุณภาพและมาตรฐานการศึกษา ตลอดทั้งเพื่อรองรับการประเมินคุณภาพภายนอก
	ดังนั้น  โรงเรียนบ้านนาทวี  ได้ดำเนินการตามหลักการของกฎหมายที่เกี่ยวข้องทุกปีการศึกษาและได้จัดทำรายงานการประเมินตนเองของสถานศึกษา  โดยใช้ข้อมูลจากการประเมินตนเอง  ตามมาตรฐานการศึกษาของสถานศึกษา  ในปีการศึกษา 2561  เสนอต่อเขตพื้นที่และผู้ที่เกี่ยวข้องโดยมีวัตถุประสงค์เพื่อเป็นฐานข้อมูล   สำหรับสถานศึกษานำไปจัดทำแผนปฏิบัติการในปีต่อไปและเป็นฐานข้อมูลสำหรับเขตพื้นที่นำไปใช้ประโยชน์ในการรายงานหน่วยงานต้นสังกัดและติดตาม  ตรวจสอบและประเมินคุณภาพภายในโดยเขตพื้นที่และเป็นฐานข้อมูลสำหรับใช้รับการประเมินคุณภาพภายนอกจากสำนักงานรับรองมาตรฐานและประเมินคุณภาพการศึกษา(องค์การมหาชน) ตามลำดับต่อไป
	ขอขอบคุณคณะกรรมการสถานศึกษาขั้นพื้นฐานโรงเรียนบ้านนาทวี ผู้บริหาร คณะครูและบุคลากรทุกท่านไว้  ณ   โอกาสนี้ที่ให้ความร่วมมือในการจัดทำรายงานประจำปีของสถานศึกษา ประจำปีการศึกษา 2561 ครั้งนี้  เป็นไปด้วยความเรียบร้อย สำเร็จลุล่วงเป็นอย่างดี

